
                                                   RAPORT  DE SPECIALITATE
                        Privind aprobarea amenajării terenului în vederea bunei desfăşurări a activităţii în
                                cadrul Sistemului Modular Medical  de Izolare şi Tratament  a cazurilor
                              De COVID -19, aparţinând  Spitalului Clinic Militar de Urgenţă 
                                                 „Dr.Victor Popescu” Timişoara

       Având în vedere solicitarea Comandantului Spitalului Clinic Militar de urgenţă „Dr.Victor Popescu” Timişoara, înregistrată la Primăria Municipiului Timişoara cu nr. CDE2021-000403/24.03.2021, prin care se solicită sprijinul Primăriei Municipiului Timișoara în vederea amenajării a trei platforme pietruite în amplasamentul Sistemului modular medical  de izolare şi tratament  a cazurilor  de COVID -19, aparţinând  Spitalului Clinic Militar de Urgenţă „Dr.Victor Popescu” Timişoara, amplasat la Stadionul CFR din Timişoara "pentru buna desfășurare a activităţilor". 
          În conformitate cu Ordinul Comandantului Acţiunii Secretar de Stat, Dr.Raed Arafat, Şef al Departamentului pentru situaţii de urgenţă nr.74600 din 21.04.2020 privind stabilirea unor măsuri organizatorice în vederea amplasării spitalului modular mobil şi a taberei de carantinare din municipiul Timişoara, asigurarea asistenţei medicale şi a condiţiilor de hrană şi odihnă în cadrul Spitalului Clinic Militar de Urgenţă „Dr.Victor Popescu” Timişoara pentru personalul medical şi de suport care deserveşte obiectivul, art.1 alin.(2) „Autorităţile administraţiei publice locale, instituţiile publice, operatorii economici şi toate celelalte entităţi juridice de la nivelul municipiului Timişoara, sprijină Ministerul Apărării Naţionale pentru asigurarea facilităţilor necesare funcţionării spitalului modular şi a taberei de carantinare”.
         Având în vedere HG394/2020 privind instituirea stării de alertă pe teritoriul României;
         Având în vedere  HG967/2020 privind prelungirea stării de alertă începând cu 14.11.2020;
         Având în vedere Hotărârea Comitetului Național pentru Situații de Urgență nr.54/2020 privind
         propunerea prelungirii stării de alertă și a măsurilor necesar a fi aplicate pe durata acesteia
         pentru prevenirea și combaterea efectelor pandemiei de COVID-19;
         Având în vedere HCL208/04.06.2020 privind aprobarea cheltuielilor aferente amenajării drumurilor
          de acces  la şi în incinta Sistemului modular medical  de izolare şi tratament  a cazurilor De COVID -19, 
          aparţinând  Spitalului Clinic Militar de Urgenţă „Dr.Victor Popescu” Timişoara.
         Având în vedere HCL499/23.12.2020 privind aprobarea cheltuielilor aferente amenajării 
         terenului în vederea amplasării containerelor metalice în cadrul  Sistemului modular medical de 
         izolare şi tratament a cazurilor De COVID -19, aparţinând  Spitalului Clinic Militar de Urgenţă 
        „Dr.Victor Popescu” Timişoara;
          Având în vedere HCL.nr.144/27.04.2020 privind  atribuirea în folosință gratuită a materialelor, 
          bunurilor și serviciilor necesare funcționării sistemului modular medical de izolare din municipiul 
          Timișoara,
          În contextul amenajării Sistemul modular medical  de izolare şi tratament  a cazurilor  de COVID-19, aparţinând  Spitalului Clinic Militar de Urgenţă „Dr.Victor Popescu” Timişoara, amplasat la Stadionul CFR din Timişoara, Consiliul Local al Municipiului Timișoara a hotărât prin HCL.nr.144/27.04.2020 atribuirea în folosință gratuită a materialelor, bunurilor și serviciilor necesare funcționării sistemului modular  medical de izolare  din municipiul Timișoara.
         Ca urmare a solicitării menţionate anterior şi pentru respectarea ordinelor emise ca urmare a existenţei stării de alertă pe teritoriul României, pentru buna desfăşurare a activităţii,  este necesar a se amenaja trei platforme pietruite în amplasamentul Sistemului modular medical  de izolare şi tratament  a cazurilor  de COVID -19, aparţinând  Spitalului Clinic Militar de Urgenţă „Dr.Victor Popescu” Timişoara, amplasat la Stadionul CFR din Timişoara, după cum urmează:
           1. Platformă evacuare pacienţi în caz de incendiu cu o suprafaţă de 420 mp;
           2.Platformă alimentare rezervor de oxigen pentru ATI cu o suprafaţă de 375mp;
           3.Platformă pentru parcare personal cu o suprafaţă de 30mp.
                   
                Având în vedere faptul că aceste lucrări generează costuri în valoare de 62.672,53 lei (TVA inclus), conform devizului ofertă anexat întocmit de către  SC Drumuri Municipale Timişoara SA, în cadrul Contractului nr.10724/02.05.2017 având obiectul: ”Lucrări de reparaţii şi de întreţinere  a străzilor, trotuarelor, aleilor, podurilor, pasajelor, pasarelelor din Municipiul Timişoara” încheiat cu SC Drumuri Municipale Timişoara SA. 

             Ca urmare a celor prezentate anterior supunem  Consiliului Local aprobarea cheltuielilor aferente lucrărilor de amenajare a terenului în vederea bunei desfăşurări a activităţii în cadrul Sistemului modular medical  de izolare şi tratament  a cazurilor  de COVID-19, aparţinând  Spitalului Clinic Militar de Urgenţă  „Dr.Victor Popescu” Timişoara, în valoare de 62.672,53 lei (TVA inclus).Cheltuielile vor fi cuprinse Bugetul Local Cap. 84.02.03.03.Străzi-Cheltuieli materiale, Contractul nr.10724/02.05.2017 având obiectul: ”Lucrări de reparaţii şi întreţinere  a străzilor, trotuarelor, aleilor, podurilor, pasajelor, pasarelelor din Municipiul Timişoara” încheiat cu SC Drumuri Municipale Timişoara SA 
.

